CELEX: 22014D0213
Language: mt
Date: 2014-10-24 00:00:00
Title: Deċiżjoni tal-Kumitat Konġunt taż-ŻEE Nru 213/2014 tal-24 ta' Ottubru 2014 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2015/1437]

3.9.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 230/8
               
            DEĊIŻJONI TAL-KUMITAT KONĠUNT TAŻ-ŻEE
      Nru 213/2014
      tal-24 ta' Ottubru 2014
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2015/1437]
      IL-KUMITAT KONĠUNT TAŻ-ŻEE
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/31/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relattivament għad-disponibbiltà fis-suq ta’ strumenti tal-użin mhux awtomatiċi (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2014/32/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta’ strumenti tal-kejl (riformulazzjoni) (2) għandha tiġi inkorporata fil-Ftehim ŻEE.
               
            
                  (3)
               
               
                  Id-Direttiva 2014/31/UE tħassar, b'effett mill-20 ta' April 2016, id-Direttiva 2009/23/KE tal-Parlament Ewropew u tal-Kunsill tat-23 ta’ April dwar strumenti tal-użin mhux awtomatiċi (3), li hija inkorporata fil-Ftehim ŻEE u li għalhekk għandha titħassar skont il-Ftehim ŻEE b’effett mill-20 ta' April 2016.
               
            
                  (4)
               
               
                  Id-Direttiva 2014/32/UE tħassar, b'effett mill-20 ta' April 2016, id-Direttiva 2004/22/KE tal-Parlament Ewropew u tal-Kunsill tal-31 ta’ Marzu 2004 dwar strumenti tal-kejl (4), li hija inkorporata fil-Ftehim ŻEE u li għalhekk għandha titħassar skont il-Ftehim ŻEE b’effett mill-20 ta' April 2016.
               
            
                  (5)
               
               
                  L-Anness II tal-Ftehim ŻEE għandu għalhekk jiġi emendat skont dan,
               
            ADOTTAT DIN ID-DEĊIŻJONI:
      Artikolu 1
      Il-Kapitolu IX tal-Anness II tal-Ftehim ŻEE jiġi emendat kif ġej:
      
                  (1)
               
               
                  Il-punti li ġejjin jiddaħħlu wara l-punt 27c (id-Direttiva 2007/45/KE tal-Parlament Ewropew u tal-Kunsill):
                  
                              "27d.
                           
                           
                              
                                 32014 L 0031: Id-Direttiva 2014/31/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għad-disponibbiltà fis-suq ta’ strumenti tal-użin mhux awtomatiċi (ĠU L 96, 29.3.2014, p. 107).
                           
                        
                              27e.
                           
                           
                              
                                 32014 L 0032: Id-Direttiva 2014/32/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta’ strumenti tal-kejl (riformulazzjoni) (ĠU L 96, 29.3.2014, p. 149)."
                           
                        
            
                  (2)
               
               
                  It-test tal-punti 27 (id- Direttiva 2009/23/KE tal-Parlament Ewropew u tal-Kunsill) u 27b (id-Direttiva 2004/22/KE tal-Parlament Ewropew u tal-Kunsill) jitħassar b’effett mill-20 ta’ April 2016.
               
            Artikolu 2
      It-testi tad-Direttivi 2014/31/UE u 2014/32/UE bl-ilsien Iżlandiż u b’dak Norveġiż, li għandhom jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-1 ta’ Novembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea
      
      
         Magħmul fi Brussell, l-24 ta’ Ottubru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 96, 29.3.2014, p. 107.
      
         (2)  ĠU L 96, 29.3.2014, p. 149.
      
         (3)  ĠU L 122, 16.5.2009, p. 6.
      
         (4)  ĠU L 135, 30.4.2004, p. 4.
      
         (*)  L-ebda rekwiżit kostituzzjonali ma huwa indikat.